
UR2020-014276/28.12.2020


RAPORT DE SPECIALITATE
privind aprobarea Planului Urbanistic Zonal „Locuințe și funcțiuni complementare”, CF nr. 437320, Timişoara

Având în vedere Referatul de aprobare a proiectului de hotărâre nr. UR2020-014276/06.01.2021 a Primarului Municipiului Timişoara şi Proiectul de hotărâre privind aprobarea Planului Urbanistic Zonal „Locuințe și funcțiuni complementare”, CF nr. 437320, Timişoara, prin care se propune reglementarea modului de dezvoltare a unei zone pentru locuințe individuale cu maxim două apartamente - rezolvarea circulaţiei carosabile şi pietonale, asigurarea acceselor, asigurarea locurilor de parcare pe terenurile deţinute de proprietari conform legislaţiei în vigoare pentru funcţiunea propusă, echiparea cu utilităţi, spaţii verzi.
Facem următoarele precizări:
Având în vedere solicitarea înregistrată cu nr. UR2020-014276/17.12.2020 privind aprobarea Planului Urbanistic Zonal „Locuințe și funcțiuni complementare”, CF nr. 437320, Timişoara;
Ţinând cont de Avizul de Oportunitate nr. 40/01.08.2019, Avizul Arhitectului Sef nr. 47/10.12.2020;
Având în vedere prevederile Certificatului de Urbanism nr. 1906/03.06.2019, cu termen de valabilitate prelungit până în 02.06.2021, precum si Decizia de încadrare a Agenţiei pentru Protecţia Mediului Timiş cu nr. 71/26.05.2020 prin care anunţă că planul nu necesită evaluare de mediu şi se adoptă fără aviz de mediu.
Documentaţia Plan Urbanistic Zonal „Locuințe și funcțiuni complementare”, CF nr. 437320, Timişoara, beneficiari ZGLIBUȚIU Maria și ZGLIBUȚIU Ioan, proiectant S.C. PRO ARH TCC S.R.L, specialist cu drept de semnătură R.U.R. Arh. Laura TIFAN-GY, a parcurs etapa informării publicului, în perioada 17.07.2020 -10.08.2020, a fost afişată pe site-ul oficial al Primăriei Municipiului Timişoara începând cu data de 17.07.2020. Nu au fost înregistrate sesizări sau observaţii în scris la Serviciul Relaţionare Directă cu Cetăţenii.
Etapa 2 a fost finalizată prin afişarea pe site-ul Primăriei Municipiului Timişoara a Raportul informării şi consultării publicului nr. UR2020-007900/19.08.2020

Conform procedurii prevăzută prin H.C.L. nr. 218/04.06.2020, privind modificarea Hotãrârii Consiliului Local nr. 140/ 19.04.2011 prin care a fost aprobat „Regulamentul local de implicare a publicului în elaborarea sau revizuirea planurilor de urbanism şi amenajare a teritoriului”, cu modificãrile şi completările ulterioare”, documentaţia Plan Urbanistic Zonal „Locuințe și funcțiuni complementare”, CF nr. 437320, Timişoara, se încadrează în Etapa 3 - etapa aprobării PUZ si RLU aferent, în baza Dispoziţiei Primarului nr. 92/15.01.2007 privind aprobarea Procedurii pentru aplicarea prevederilor Legii nr. 52/2003 privind transparenţa decizională în administraţia publică;

Planul Urbanistic Zonal „Locuințe și funcțiuni complementare”, CF nr. 437320, Timişoara, este elaborat de proiectantul S.C. PRO ARH TCC S.R.L, proiect nr. 27/11/05-2017-PUZ, la cererea beneficiarilor ZGLIBUȚIU Maria și ZGLIBUȚIU Ioan.

Terenul studiat se situează în partea de sud - est a oraşului, în intravilan, la est de str. Chevereșului, teritoriul delimitat astfel: la nord, vest și sud de terenuri proprietate privată, iar la est de drumul de exploatare DE 1529/1/9

Terenul reglementat în cadrul documentaţiei PUZ „Locuințe și funcțiuni complementare”, CF nr. 437320, Timişoara, este situat în zona străzii Chevereşului, are o suprafaţă de 12.000 mp, este identificat prin extras CF nr. 437320, nr. cad. 437320 – teren extravilan, pentru care s-a emis Adeverinţa nr. PISEG-100058/23.10.2020 a Biroului Banca de Date Urbană din cadrul Primăriei Municipiului Timişoara prin care se precizează că terenul înscris în CF nr. 437320 Timişoara, jud. Timiş face parte din intravilanul municipiului Timişoara conform prevederilor PUG aprobat prin HCL nr. 157/2002, prelungit prin HCL nr. 619/2018; proprietarii terenului reglementat sunt Zglibuțiu Maria şi Zglibuțiu Ioan, folosinţă actuală - teren arabil parţial împrejmuit.

Conform PUZ aprobat prin HCL 50/ 1999 - Zona cu caracter nedefinit, teren posibil afectat de canal. Drumul de acces la parcela va respecta legislatia in vigoare. Spaţii verzi conform HCL 62/2012. Locurile de parcare pentru locuintele colective se vor realiza in subsol.;

Terenul reglementat, care face obiectul acestei documentaţii, nu se află în zonă cu interdicţie de construire sau zonă protejată.

Avize în care se precizează că sunt valabile doar pentru faza PUZ, iar pentru autorizaţia de construire se va solicita un nou aviz:
AVIZ PROTECȚIE CIVILĂ nr.  534.929/03.10.2019
AVIZ SECURITATE LA INCENDIU nr. 534.928/03.10.2019
AVIZ POLITIA RUTIERA nr. 343474/20.05.2020
AVIZ ANIF nr. 83/20.02.2020

Prin prezentul Plan Urbanistic Zonal „Locuințe și funcțiuni complementare”, CF nr. 437320, Timişoara,, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.

Obtinerea Autorizatiei de Construire este condiţionată de trecerea cu titlu gratuit în proprietatea municipalităţii a terenurilor aferente obiectivului care vor fi afectate de trama stradală de perspectivă şi se va dezmembra după recepţia la terminarea lucrărilor înainte de intabulare, realizarea locurilor de parcare necesare funcţiunii propuse exclusiv pe parcelele deţinute de beneficiar, în conformitate cu Avizul Comisiei de Circulaţie nr. WW2020-000695/23.04.2020, cu respectarea legislaţiei în vigoare.
Echipare tehnico-edilitară: pentru investiţia propusă se vor asigura toate utilităţile necesare funcţionării acesteia, respectându-se condiţiile impuse prin Avizul Unic pentru reţele existente nr. 709/28.09.2020 şi conform Planului de Acţiune asumat.

Indicii propuşi prin documentaţie şi în conformitate cu Avizul Arhitectului Şef cu nr. 47/10.12.2020 sunt următorii:
	- Funcţiuni propuse: Locuințe și funcțiuni complementare;
P.O.T. maxim = 35%, 
C.U.T. maxim = 1,05;
Regim de înălțime maxim P+1E+M/Er;
Hmax cornisa= 9.00m; 
Hmax = 12.00 m;
Retrageri – conform planşei de Reglementări urbanistice 03-A

Suprafața de spații verzi minimă de 7,55% a fost avizată de Agenţia pentru Protecţia Mediului Timiș – Decizia etapei de încadrare nr. 71/27.05.2020. Suprafaţa de spaţii verzi va fi amenajată şi întreţinută.

- Se vor respecta prevederile HCL 62/28.02.2012 privind aprobarea "Strategiei dezvoltării spaţiilor verzi a Municipiului Timişoara 2010-2020 şi Anexa 1 - Cadastrul Verde"

- Se va respecta H.C.L. nr. 4 din 28.01.2003 privind aprobarea realizării aliniamentelor de arbori aferente drumurilor publice aflate pe teritoriul administrativ al municipiului Timişoara;

În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public;
- Circulaţii şi accese: accesele auto şi pietonale se vor realiza în conformitate cu avizul Comisiei de Circulatie nr. ww2020-000695/23.04.2020 şi planşa anexă la aviz, parcaje minim conform H.G. 525/1996 privind aprobarea R.G.U.;
S-a obţinut Avizul nr. 343474/20.05.2020 al Inspectoratului de Poliţie Judeţean Timiş care precizează că „beneficiarul are obligaţia de a solicita un nou aviz la faza P.A.C., în conformitate cu legislaţia în vigoare, iar la documentaţia respectivă se va depune şi Hotărârea de Consiliul Local prin care s-a aprobat Planul Urbanistic Zonal.”

La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice precum şi ale altor instituţii avizatoare, care se vor realiza pe cheltuiala beneficiarului.

Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform planşei nr. 04-A - ,,Proprietatea terenurilor” şi asigurarea tuturor utilităţilor necesare investiţiei în conformitate cu Planul de acţiune asumat.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. (M.T.C.T.).

Semnarea documentaţiei de amenajare a teritoriului sau de urbanism atrage responsabilitatea fiecărei persoane din colectivul de specialişti care a elaborat documentaţia, pentru veridicitatea şi corectitudinea din punct de vedere tehnic a acesteia, în conformitate cu art. 38, alin. 1^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.

După aprobarea prin hotărârea consiliului local a documentatiei PUZ si RLU aferent, aceasta va fi transmisa către Oficiul de Cadastru şi Publicitate Imobiliară, în vederea actualizării din oficiu a destinaţiei imobilelor înregistrate în sistemul integrat de cadastru şi carte funciară.

Planul Urbanistic Zonal „Locuințe și funcțiuni complementare”, CF nr. 437320, Timişoara, va avea valabilitate de 3 ani, perioadă în care pot fi demarate investiţiile prevăzute în documentaţie.

PROPUNEM:

1. Avizarea şi aprobarea Planului Urbanistic Zonal „Locuințe și funcțiuni complementare”, CF nr. 437320, Timişoara, având ca beneficiari pe Zglibuțiu Maria şi Zglibuțiu Ioan, întocmit conform proiectului nr. 27/11/05-2017-PUZ realizat de S.C. PRO ARH TCC S.R.L, care face parte integrantă din prezenta hotărâre;

2. Se stabilesc condiţiile de construire:
Indicii propuşi prin documentaţie şi în conformitate cu Avizul Arhitectului Şef nr. 47/10.12.2020 sunt următorii:
Funcţiuni propuse: Locuințe și funcțiuni complementare;
P.O.T. maxim = 35%, 
C.U.T. maxim = 1,05;
Regim de înălțime maxim P+1E+M/Er;
Hmax cornisa= 9.00m; 
Hmax = 12.00 m;
Retrageri – conform planşei de Reglementări urbanistice 03-A

Suprafața de spații verzi minimă de 7,55% a fost avizată de Agenţia pentru Protecţia Mediului Timiș – Decizia etapei de încadrare nr. 71/27.05.2020. Suprafaţa de spaţii verzi va fi amenajată şi întreţinută.
- Se vor respecta prevederile HCL 62/28.02.2012 privind aprobarea "Strategiei dezvoltării spaţiilor verzi a Municipiului Timişoara 2010-2020 şi Anexa 1 - Cadastrul Verde"
- Se va respecta H.C.L. nr. 4 din 28.01.2003 privind aprobarea realizării aliniamentelor de arbori aferente drumurilor publice aflate pe teritoriul administrativ al municipiului Timişoara;
PUZ-ul permite operaţiuni topo-cadastrale de dezmembrare sau alipire, cu respectarea legislaţiei în vigoare.

- Circulaţii şi accese: accesele auto şi pietonale se vor realiza în conformitate cu avizul Comisiei de Circulatie nr. ww2020-000695/23.04.2020 şi planşa anexă la aviz, parcaje minim conform H.G. 525/1996 privind aprobarea R.G.U.;

Echipare tehnico-edilitară: pentru investiţia propusă se vor asigura toate utilităţile necesare funcţionării acesteia, respectându-se condiţiile impuse prin Avizul Unic pentru reţele existente nr. 709/28.09.2020 şi conform Planului de Acţiune asumat.

	În cazul în care parcelele sunt parţial grevate de o servitute de utilitate publică, POT şi CUT se vor calcula la suprafaţa efectivă rămasă în proprietate privată, iar autorizaţia de construire se va putea emite doar după ce terenurile afectate de drumuri vor deveni domeniu public.
3. Planul Urbanistic Zonal „Locuințe și funcțiuni complementare”, CF nr. 437320, Timişoara, va avea valabilitate de 3 ani, perioadă în care pot fi demarate investiţiile prevăzute în documentaţie.

Terenul reglementat în cadrul documentaţiei PUZ „Locuințe și funcțiuni complementare”,CF nr. 437320, Timişoara, este situat în zona străzii Chevereşului, are o suprafaţă de 12.000 mp, este identificat prin extras CF nr. 437320, nr. cad. 437320 – teren extravilan, pentru care s-a emis Adeverinţa nr. PISEG-100058/23.10.2020 a Biroului Banca de Date Urbană din cadrul Primăriei Municipiului Timişoara prin care se precizează că terenul înscris în CF nr. 437320 Timişoara, jud. Timiş face parte din intravilanul municipiului Timişoara conform prevederilor PUG aprobat prin HCL nr. 157/2002, prelungit prin HCL nr. 619/2018; proprietari teren reglementat sunt Zglibuțiu Maria şi Zglibuțiu Ioan, folosinţă actuala teren arabil parţial împrejmuit. După aprobarea PUZ, terenurile se vor alipi şi dezlipi conform P.U.Z.
4. Autorizaţiile de construire se vor emite doar după realizarea în prealabil a operaţiunilor reglementate prin documentaţia de urbanism cu privire la obligativitatea asigurării acceselor din domeniul public conform prezentului PUZ, proiect nr. 27/11/05-2017-PUZ, şi asigurarea tuturor utilităţilor necesare investiţiei în conformitate cu Planul de acţiune asumat.
Autorizaţiile de construire se vor emite după trecerea cu titlu gratuit în proprietatea municipalităţii a terenurilor aferente obiectivului care vor fi afectate de trama stradală de perspectivă şi se va dezmembra după recepţia la terminarea lucrărilor înainte de intabulare, realizarea locurilor de parcare necesare funcţiunii propuse exclusiv pe parcelele deţinute de beneficiar, în conformitate cu Avizul Comisiei de Circulaţie nr. WW2020-000695/23.04.2020, cu respectarea legislaţiei în vigoare.
Accesul pe parcele se va realiza din domeniul public.
5. După aprobare prin hotărârea consiliului local a documentaţiei PUZ şi RLU aferent, hotărârea însoţită de documentaţie va fi transmisă către Oficiul de Cadastru şi Publicitate Imobiliară, în vederea notării în cartea funciară a faptului că imobilul face obiectul respectivelor reglementări urbanistice, în conformitate cu art. 29, alin. 2^1) din Legea nr. 350/2001 privind amenajarea teritoriului şi urbanismul, cu modificările şi completările ulterioare.
6. Reglementările privind autorizarea construcţiilor şi a amenajărilor vor fi aplicate în concordanţă cu prevederile prezentului Plan Urbanistic Zonal „Locuințe și funcțiuni complementare”,CF nr. 437320, Timişoara şi a Regulamentului Local de Urbanism aferent PUZ.

Având în vedere prevederile legale expuse în prezentul raport, înaintăm Consiliului Local al municipiului Timişoara proiectul de hotărâre privind aprobarea Planului Urbanistic Zonal „Locuințe și funcțiuni complementare”,CF nr. 437320, Timişoara, elaborat de proiectantul S.C. PRO ARH TCC S.R.L,, proiect nr. 27/11/05-2017-PUZ, la cererea beneficiarilor ZGLIBUȚIU Maria și ZGLIBUȚIU Ioan, pentru a fi supus analizării şi dezbaterii în plenul consiliului local.

pt. ARHITECT SEF
MONICA MITROFAN






CONSILIER
Sorina POPA

